cyanic-selkie/wikianc huggingface dataset:
VW-Audi Club Norwegen
Formålet med klubben er: Samle interesserte i biler av merkene Volkswagen og Audi, etterhvert også delvis for andre merker i VAG-familien som f.eks. Seat/Skoda. Sørge for arrangementer til sosial og faglig glede. Være et organ for utveksling av meninger og kunnskap om emnet. Ha kontakt med leverandører og sørge for samarbeidsavtaler. Klubben drives 100% av frivillig innsats. Det er ingen i organisasjonen som er lønnet på noen som helst måte. Klubben har eget internettsted med klubbforum, publisering av aktuelle nyheter, etc. Diskusjonsforumet holder høy kvalitet takket være langvarig drift, medlemmene opptrer med fullt navn overfor hverandre og det administreres av ivrige administratorer og moderatorer. Volkswagen-Audi Club Norwegen utgir medlemsbladet Treffpunkt med aktuelle reportasjer og nyheter fire ganger i året.
Klubben har i alle år hatt viktige partnere som bidrar med gode rabattavtaler for medlemmene i tillegg til å støtte klubben i arrangementer. De siste årene har klubben hatt en enorm vekst med partnere og er nå en viktig støttespiller hos flere bedrifter i bransjen.
En av hovedaktivitetene er arrangering av treff- og arrangement. Årlig har klubben flere treff rundt om i Norge, både vinter og sommer. Dette er populært for medlemmene som kommer fra hele landet for å samles sosialt. På treffene fokuseres det på banekjøring og/eller utstillinger.
Kongejagt paa Hveen
Kongejagt paa Hveen er en dansk dokumentarisk filmopptakelse fra 1903, som er regissert av Peter Elfelt.
Handling
I filmen ses bilder av et jaktselskap med den svenske kong Oscar II og den danske prins Christian, prins Gustav, prins Valdemar og prins Georg på Hven (svensk Ven), den lille øya i Øresund mellom Danmark og Sverige.
Falagriini
Falagriini er en gruppe (stamme) av biller som hører til familien kortvinger.
Utseende
Disse billene er små (gjerne 2–4 mm), vanligvis slanke og ofte brunlige på farge. Hodet er mer eller mindre rundt med små fasettøyne, omtrent så bredt som pronotum, antennene, som sitter festet mellom fasettøynene, er vanligvis ganske lange og ofte fortykkede mot spissen. Kroppen er oftest tett og fint punktert og fint hårete, beina er slanke. Mange av artene ligner hverandre sterkt og man må ofte dissekere ut kjønnsorganene for å bestemme dem.
Bergen 1. korps
'''Bergen 1. korps''' er et av Frelsesarmeens tre korps i Bergen. Korpsets lokale ligger i Strømgaten 16. Nåværende korpsleder er kaptein Flemming Baunø, som har vært korpsleder siden august 2008. Andre ansatte er administrasjonssekretær Maarten Kriek og ungdomsarbeider Ragnhild Hystad.
Historie
Bergen 1. korps ble grunnlagt 8. september 1889, i det ny innkjøpte lokalet i Strømgaten 16. Tre offiserer var plukket ut til å starte opp korpset, kaptein Marie Eriksen, løytnant Johanne Iversen og løytnant Maren Webjørnsen. Allerede første uken møtte 38 frelsessøkende til korpset. Frelsesarmeens inntreden i Bergen ble møtt med forskjellige meninger, der geistligheten stilte seg mest reservert. Det ble blant annet uttalt: ”Er denne lære av mennesker, vil den forgå av seg selv, men er den av Gud, vil intet kunne ødelegge den”.
Seinere, da en av frelsessoldatene ble hjemsendt fra krigsskolen (seinere Offisersskolen) fordi han var uskikket, knuste han samtlige 144 vinduer i korpsets lokale. Da det ble det tatt opp kollekt seinere, kom det inn nøyaktig 144 kr, akkurat det vinduene kostet.
Etter åtte måneder, fikk korpset 400 nye frelsessoldater og til sammen 1 000 personer hadde kommet for å motta frelse i Bergen 1. korps’ lokaler.
Utover sommeren og høsten 1890, kjøpte kaptein Julius Amundsen inn 6 brukte musikkinstrumenter og 2 trommer. Dette var starten på et rikt musikkliv for Bergen 1. korps.
Frelsesarmeen Bergen 1 korps fortsatte å vokse medlemsmessig frem til 1960-tallet. Da hadde korpset på det meste nærmere 700 soldater og var et av Europas største. Deretter begynte medlemstallet og falle. I 2000 plantet en del ungdommer fra Bergen 1 et nytt korps, Solheimsviken, i Bergen. Det vokste raskt og ble et av Frelsesarmeen i Norges største med hensyn på barne- og ungdomsarbeid (opp i 700 medlemmer) og gudstjenestebesøk (opp i 154 i årsgjennomsnitt). Nesten ingen hadde bakgrunn i Frelsesarmeen og halvparten av medlemmene var innvandrere. Korpsets medlemsmasse var i tillegg svært ung og de hadde stort sett ledelse som ikke var offiserer. Frelsesarmeens ledelse bestemte så at det nye voksende korpset skulle legges ned og slås sammen med Bergen 1 korps, som da i hovedsak hadde eldre medlemmer. Mange valgte å ikke bli med i det nye korpset. Det sammenslåtte korpset har imidlertid vist seg vekstdyktig og har i den senere tid økt både medlemsmassen og gudstjenestebesøket igjen.
Virksomhet
Opp gjennom årene har Bergen 1. korps startet forskjellige typer virksomhet, for alle aldersgrupper, blant annet søndagsgudstjeneste, seniormøter, hjemforbund, hornorkester, søndagsskole, ungdomsklubb og speider.
Dragon Ball
Dragon Ball (japansk: ドラゴンボール Hepburn: Doragon Bōru), av og til stilisert som Dragonball, er en japansk mediafranchise laget av Akira Toriyama i 1984. Den originale mangaserien, skrevet og illustrert av Toriyama, ble serialisert i Weekly Shonen Jump fra 1984 til 1995, med de 519 individuelle kapitlene samlet sammen i 42 tankōbon-volumer, av utgiveren Shueisha. Dragon Ball var i utgangspunktet inspirert av den klassiske kinesiske novellen Journey to the West, så vel som kampsportfilmer fra HongKong. Serien følger eventyrene til protagonisten, Son Goku, fra barndommen til voksenlivet mens han trener kampsport og utforsker verden på jakt etter de sju kulene kjent som dragekuler (engelsk: Dragon Balls), som tilkaller en drage som oppfyller ønsker når man samler alle sammen. Gjennom reisen får Goku en rekke venner og kjemper med et stort utvalg av fiender, hvor mange av dem også leter etter dragekulene.
Rollefigurer
Gogeta blir også absorbert av Bøø, men han bruker et skjold som hindrer Bøø i å absorbere ham fullstendig Når han senker skjoldet blir Gogeta om til Vegeta og Goku igjen. Goku og Vegeta finner kroppene til sine venner som har blitt absorbert, de kutter dem av og de finner også gode Bøø, som de også henter.
Eksterne lenker
Dragon Ball Wiki på Fandom
Norske Dragon Ball Wiki på Fandom
Rømmer
En rømmer er et roterende og skjærende verktøy som brukes til metallbearbeiding. Presisjonsrømmere er konstruert for å forstørre hull som allerede er dannet med en liten mengde og med høy grad av nøyaktighet slik at metalloverflaten blir glatt. Det finnes også andre typer rømmere som er brukt til generell utvidelse av hull eller fjerning av spon. Prosessen med å utvide hullet kalles rømming. Det finnes mange forskjellige typer av rømmere, og de kan være konstruert for bruk som en håndverktøy eller i verktøymaskiner som for eksempel en fres eller søyleboremaskin.
Tjeldstø
Tjeldstø ligger i Øygarden kommune i Vestland. Stedet ligger på Alvøyna i Øygarden, rundt 40 kilometer nordvest for Bergen, ved Hjeltefjorden. Alvøyna har fastlandsforbindelse via Sotra. Tjeldstø var tidligere administrativt senter i kommunen.
Mathias Lu Zhengshen
Matthias Lu Zhengshen (født 23. januar 1919, død 4. januar 2002) var katolsk undergrunnsbiskop av Tianshui i Gansu i Folkerepublikken Kina.
Biografi
Han var med på det hemmelige bispemøte i landsbyen Zhangerce i Shaanxi i november 1989 der det ble organisert en hemmelig bispekonferanse for undergrunnskirken. Myndighetene fant raskt ut, og etter noen uker ble han og de andre deltagende biskoper arrestert, dessuten noen undergrunnsbiskoper som ikke hadde vært til stede. De øvrige arresterte var biskopene Guo Wenzhi i Heilongjiang, Joseph Li Side av Tianjin, Paul Li Zhenrong i Hebei, Peter Liu Guandong av Yixian, Philip Yang Libo av Lanzhou, Bartholomew Yu Chengti av Hanzhong og Zhang Liren og Hohhot. Dessuten generalvikar Su Zhemin og prestene Shi Wande og Zhang Gangyi, og lekmannen Wang Tongshang.
Biskop Lu ble løslatt 24. april 1990 av helsegrunner og satt i husarrest. Han døde 82 år gammel den 4. januar 2002.
Episkopalgenealogi
Hans episkopalgenealogi er:
EM i friidrett innendørs 2023 – 3000 meter kvinner
3000 meter for kvinner under EM i friidrett innendørs 2023 blir arrangert 2. mars 2023 kl. 20:30 (forsøksheat). og 3. mars 2023 kl 20:18 (finale) lokal tid.
Forsøksheat
Kvalifisering: De seks første i hvert heat (Q) og de tre raskeste ellers (q) gikk videre til finalen.
Finale
Resultatene var som følger:
Referanser
<References />
Liste over byer i Vermont
Liste over byer i Vermont er en oversikt over de byene i den amerikanske delstaten Vermont som har over 5 000 innbyggere per 2013.
Folketallet fra 2010 er basert på en folketelling, og tallene fra 2013 er estimater basert på denne folketellingen.
Sist oppdatert i august 2014
Friidrett under Sommer-OL 2008
Kvinner
<!--
Norske deltakere
I parentes de øvelser der utøveren har klart B-kravene.
Kvalifisering
Hver enkelt nasjonale olympiske komite (NOK) kan melde på tre utøvere per øvelse hvis de har innfridd A-kvalifiseringskrav, eller én utøver per øvelse hvis han/hun bare har innfridd B-kvalifiseringskrav. NOK kan i tillegg melde på opptil ett stafettlag per øvelse. Kvalifiseringskravene må oppnås i løpet av de respektive kvalifiseringsperioder ved konkurranser godkjent av IAAF.
For individuelle øvelser unntatt maraton må kvalifiseringskravene innfris i perioden 1. januar 2007 til 23. juli 2008. For Maraton starter kvalifiseringsperioden den 1. september 2006 og slutter den 23. juli 2008. Uten kvalifiserte utøvere kan NOK melde på én utøver i én øvelse unntatt 10000 meter, 3000 meter hinder og kombinertøvelser.
Prosjektilbane
En prosjektilbane er banen et prosjektil lager etter den har forlatt våpenet, og er uten andre påvirkninger enn luftmotstand og gravitasjon. Det skilles mellom to hovedtyper prosjektilbaner, såkalt indirekte og direkte ild. «Indirekte ild» er krumbaneild, mens «direkte ild» er flatbaneild.
Direkte ild – Flatbaneild
Flatbanebaneild gis av kanoner og haubits. En kanon, i tradisjonell forstand, kjennetegnes ved et forholdsvis lengre løp, mer enn 25 ganger skytsets kaliber. Prosjektilet har også forholdsvis høy utgangshastighet. I tillegg har kanoner kun en lav utgangsvinkel for prosjektilet. Haubits kan avgi ild med både lav og høy utgangsvinkel. Prosjektilbanen til disse våpnene er også en parabel, men på grunn av den høye utgangshastigheten til prosjektilet, utgjør prosjektilbanen bare en liten del av en «full» parabel. Eksempler på våpen og våpensystemer som gir flatbaneild er Bandkanon 1 og Leopard 1.
Ildledelse av direkte ild
Da målet er fullt synlig for skytset trengs det ikke tradisjonelle observasjonsposter/ildledningsavdelinger for å lede ilden. I moderne våpensystemer er det elektronikk både for å finne målene, stabilisere løpet og så videre. Målet kan låses ved hjelp av f.eks. lasere og gyroskop brukes til å holde løpet mot målet uansett hvordan kjøretøyet beveger seg.
Edwards County (Texas)
Edwards Countys totale areal er 5 491 km². I 2000 hadde fylket 2 162 innbyggere og administrasjonssenteret ligger i byen Rocksprings. Fylket har fått sitt navn etter nybyggeren Haden Edwards.
Morten Sundli
Morten Sundli (født 31. mars 1990 i Lillehammer) er en norsk tidligere fotballspiller.
Sundli ble hentet til Odd fra FF Lillehammer som midtbanespiller. Odd-trener Dag-Eilev Fagermo har blant annet sammenlignet ham med klubbens egen Morten Fevang. I likhet med sistnevnte har han siden blitt omskolert til midtstopper.
Sundli fikk sin Tippeliga-debut da han kom inn som innbytter for Odd i en kamp mot 9. mai 2010.
Morten Sundli er gift med Jørgine Massa Vasstrand (født 1989) fra Ålesund. Hun er en norsk-italiensk blogger, influenser og personlig trener. Hun har blogget under navnet «Funkygine» siden 2014. De har to sønner sammen.
Prosjektilbane
Indirekte ild – Krumbaneild
Krumbaneilden, eller indirekte ild, kjennetegnes ved at målet som regel ikke sees av de som avgir ilden, men må ledes av observatører, såkalte ildledere, «artjegere» (artillerijegere), FAC (Forward Air Controller) eller i noen tilfeller oppklaringspatruljer. Krumbaneild avgis av haubits og morter. Morter kan kun skyte med høy utgangshastighet. Banen på prosjektilet er en parabel. Våpensystemer som leverer krumbaneild er blant annet M224 og M252.
Ildledelse av indirekte ild
Ledelse av krumbaneild foregår primært ved at en observasjonspost med utsikt over målområdet lokaliserer og bestemmer posisjonen til fiendtlige mål, og overfører måldata tilbake til skytset via kommandoplassen. For å bestemme målets posisjon må ildlederen kjenne sin egen posisjon, avstanden til målet, samt retning og høydevinkel til målet.
Johannes Gjerdåker
Johannes Gjerdåker (født 15. februar 1936, død 27. april 2020) var en norsk historiker, filolog, lyriker og oversetter fra Voss. Han har også arbeidet som lærer.
Han fikk i 1996 Bastianprisen for gjendiktingen av Robert Burns' Dikt og songar, han fikk Melsomprisen i 1999 for det andre bindet med Burns, og Kritikerprisen for beste oversettelse i 2005. Han fikk Voss kommunes kulturpris i 1992, og i 2001 fikk han Honnørprisen fra Halldor O. Opedals Fond. Gjerdåker studerte ved Universitetet i Oslo. Han drev Vestanbok forlag, han skrev lokalhistoriske bøker, bygdebøker og bedriftshistorie og utga en lang rekke gjendiktninger. Han lærte seg persisk for å gjendikte Omar Khayyam til norsk. Gjerdåker regnet Joni Mitchell og Robert Burns blant de fremste lyrikerne. Olav Aukrust, Olav Nygard og Per Sivle var i tillegg til Ivar Aasen hans nynorske forbilder.
Han gjendiktet Beatles' «When I'm Sixty-Four» og «Norwegian Wood» for Ivar Medaas og Joni Mitchells «Both sides now» for Herborg Kråkevik.
Til 70-årsdagen hans i 2006 ble det utgitt festskriftet Bokmann og brubyggjar. Vennen Nils Ryum hadde også oversatt William Goldings Arvtagerne som en gave til jubilanten.
Irion County
Irion County er et fylke i den amerikanske delstaten Texas. Det ligger i de sentrale delene av staten. Det grenser mot Tom Green County i nord og øst, Schleicher County i sørøst, Crockett County i sørvest og mot Reagan County i vest.
Irion Countys totale areal er 2 724 km² hvorav 0 km² er vann. I 2000 hadde fylket 1 771 innbyggere og administrasjonssenteret ligger i byen Mertzon. Fylket har fått sitt navn etter Robert Anderson Irion.
Eselpingvin
Eselpingvin er et tilnavn som henviser til minst to forskjellige pingviner. Navnet kommer av lyden pingvinene gir fra seg som kan minne om lyden til et esel.
Luhe (Shanwei)
Luhe (kinesisk: 陆河县; pinyin:  Lùhé Xiàn) er et fylke i den kinesiske provinsen Guangdong. Det ligger i byprefekturet Shanwei.
Befolkningen var på 263,212 innbyggere i 1999.
Ullíbarri-Gamboa-demningen
Ullibarri-Gamboa-demningen – også kjent under navnet Zadorra-demningen, og videre de loakel skrivemåtene Ulivarri, Ulivari-Ganboa, osv – er en demning midt i regionen Baskerland (provinsen Alava) i Spania. Det ligger i elva Rio Zadorra i nedbørfeltet til Ebro, beliggende nord i landet. Den ligger i kommunen Arroyabe (Arrazua-Ubarrundia), 15 km nordøst for provinshovedstaden Vitoria (Vitoria-Gasteiz). Demningen gir vannforsyning til storbyene Bilbao i nord og Vitoria i sør.
Reservoaret er på 14,9 km² (1.490 hektar), mens vannmassene som demmer opp har et volum på inntil 147 millioner m³. Selve damanlegget er 37 meter høyt og 535 meter lang, og er en gravitasjonsdam.
Bare etpar kilometer mot nordvest ligger Urrúnaga-demningen som demmer opp et nesten like stort reservoar.
Omrpådet omkring reservoaret omfatter Mendixur fuglefredningsområde med Ramsar-status, og to naturvernområder (Landa og Garaio)
Klippehopperpingvin
Klippehopperpingvin (Eudyptes chrysocome) er en flygeudyktig sjøfugl i slekten Eudyptes (toppingviner) og tilhører pingvinfamilien.
Klassifisering og utbredelse
I 2006 ble E. c. moseleyi, som tidligere ble ansett som en av tre underarter, skilt ut som en egen art, under navnet E. moseleyi (langduskpingvin). Separering i to arter har siden blitt bekreftet av både WoRMS og BirdLife International
Klippehopperpingvin overlever i dag i kraft av de to underartene E. c. chrysocome og E. c. fiholi. Førstnevnte underart hekker på Falklandsøyene og noen sørlige øyer utenfor kysten av Argentina og Chile. Den andre underarten hekker på flere subantarktiske øyer utenfor New Zealand og det sørlige Afrika.
Ny forskning (2011) antyder imidlertid at det kan være snakk om at nominatformen av klippehopperpingvin og E. c. fiholi (østlig klippehopperpingvin) kan være ulike nok til å defineres som to distinkte arter.
Beskrivelse
Klippehopperpingvin er sort på oversiden og hvit på undersiden. Fra roten av overnebbet løper den en strek av gule fjær, som ender opp i en fjærdusk som står i vinkel i bakkant av tinningen. Hodet er sort, øynene rødlige og nebbet rødbrunt. Undersiden av vingene, som er omdannet til luffelignende svømmeredskaper, er sorte innerst og ytterst og hvite på midten. Oversiden av vingene er sort. Føttene, som har svømmehud, er grårosa og har sorte klør. Som hos andre pingviner sitter lemmene langt bak på kroppen, noe som gir fuglen en oppreist stilling når den står og går.
Klippehopperpingvin skiller seg visuelt fra langduskpingvin, gjennom å ha en noe smalere stripe med (gule) randhår og kortere (mindre) fjærdusk.
Arten blir omkring 52 cm høy og 3 kg tung.
Habitat og atferd
Arten hekker på klipper og fjellgrunn i bratt terreng, som regel nær tilgang på ferskvann. For å komme til de beste plassene spretter pingvinene fra stein til stein, og det er kjent at klippehopperpingvinene kan gjøre sprang på opp mot 150 cm.
Klippehopperpingviner er en sosial sjøfugl som lever i store kolonier, som kan telle over 100 000 par. Parene er monogame og returnerer vanligvis til den samme hekkeplassen hvert år. Eggleggingen starter i november. Hunnen legger vanligvis to egg av ulik størrelse. Som regel overlever bare kyllingen fra det største egget, det andre hunnen legger. Inkubasjonstiden er cirka 33 dager, og begge foreldrene bytter på om å ruge eggene. Etter klekkingen vil hannen vokte på avkommet de første 25 dagene, mens hunnen jakter og mater ungen(e) daglig. Deretter forlater kyllingene redet og danner små ungfuglflokker, mens foreldrene jakter på føde og mater dem.
Dietten består av krill, småfisk og blekksprut som jakter under dykking. . Det er kjent at arten kan dykke til 100 m eller mer når den jakter på mat.
Blomsterbunn
Blomsterbunn (receptaculum) er navnet på skuddaksen hvor blomsterdelene sitter hos blomsterplantene. Blomsterbunnen er ofte forkortet og fortykket eller avflatet, slik at beger, krone, pollenbærere og fruktemne (i denne rekkefølge) sitter som skruer eller kranser utenfra og inn mot blomstens sentrum. Blomsterbunnens vev inngår i fruktknutens vegg hos alle planter med overstittende blomster. Hos enkelte arter – spesielt rosefamilien – er blomsterbunnen krukkeformet med fruktknuten sittende i bunnen og begerblad, kronblad og pollenbærere på begerets kant. Hos jordbær svulmer blomsterbunnen kraftig opp og blir til fruktkjøttet med enkeltfruktene (nøttene) sittende spredt på overflaten.
Fjelbergsambandet
Fjelbergsambandet er et planlagt veiprosjekt i Kvinnherad i Vestland. Prosjektet vil gi Fjelbergøya og Borgundøya fastlandsforbindelse ved å knytte de til Halsnøya som har Halsnøytunnelen. I første rekke snakkes det om to broer på Fv62, en mellom Halsnøya og Fjelbergøya (ca. 600 m) og så en mellom Fjeldbergøya og Borgundøya (ca.170 m).
Slettveien
Slettveien kan vise til følgende veier eller gater i Norge:
Montenegro under OL
Montenegro deltok første gang i olympiske leker som selvstendig nasjon under Sommer-OL 2008 i Beijing, og i vinterlekene under Vinter-OL 2010 i Vancouver. Utøvere fra Montenegro har tidligere deltatt som en del av Jugoslavia (1920–Vinter-OL 1992), Uavhengige olympiske deltakere (Sommer-OL 1992), Den føderale republikken Jugoslavia (1996–2002) og Serbia og Montenegro (2004–2006). Montenegro vant sin første medalje under Sommer-OL 2012 i London.
Amniocentese
Amniocentese, kalt fostervannsprøve, er en undersøkelse der en lang nål stikkes gjennom mavehuden og livmorveggen under ultralydveiledning. Det blir tatt ut litt fostervann som også inneholder enkelte celler fra fosteret.
Prøven blir gjerne utført på gravide kvinner med relativt høy alder i forhold til graviditet, gjerne over ca. 36 år. Man gransker fostervæsken og cellenes kromosomer for å kunne oppdage sykdomer som for eksempel: kromosomfeil, spesielt Downs syndrom og ryggmargsbrokk eller arvelige sykdommer.
Ved kartlegging av kromosomene blir kjønnet bestemt. Denne prøven tas helst i 15. og 16. uke. Siden 2005 har det vært mulig å få utført dobbeltest i Norge som et alternativ til fostervannsprøve. Selv om en fostervannsprøve gir et mer korrekt svar, er fordelen ved dobbeltesten at den kan tas tidligere og at den ikke medfører noen risiko for fosteret. Dobbelttesten kan utføres fra uke 8 og fram til før uke 14.
Ved funn av alvorlig sykdom er det aktuelt å søke om provosert abort/ svangerskapsavbrudd.
Den Norske Fredsfilmprisen
Den Norske Fredsfilmprisen/ Norwegian Peace Film Award (NoFPA) skal gis til en film som setter søkelys på direkte, strukturell eller kulturell vold og på en kreativ og kunstnerisk måte bidrar til forebygging eller reduksjon av vold/krig. Det norske fredsfilmfondet sponser prisen. Dette fondet er et samarbeid mellom Tromsø Internasjonale Filmfestival, Centre for Peace Studies og Studentnettverk for fred.
Prisen deles ut hvert år under Tromsø Internasjonale Filmfestival.
Eksterne lenker
Tromsø Internasjonale Filmfestival
Schwäbische Alb
Schwäbische Alb er et platå i Baden-Württemberg i Tyskland som strekker seg 220 km fra sørvest til nordøst og er 40 til 70 km bredt. Fjellkjeden er oppkalt etter regionen Schwaben.
Schwäbische Alb grenser til Donau i sør og de øvre delene av Neckar i nord. I sørvest stiger de opp mot de høyere fjellene i Schwarzwald. Det høyeste fjellet i Schwabisk Alb er Lemberg på 1 015 meter over havet. Det høye platået heller sakte mot øst. Vestkanten er en bratt klippe (kalt Albtrauf eller Albanstieg), som stiger opp 400 meter og er dekket av skog.
Navnet Schwäbische Alb benyttes av og til om det industrielle området som ligger rundt fjellkjeden, og for mange innbyggere er fjellkjeden en populær plass for rekreasjon.
Geologi
Schwäbische Alb består stort sett av kalkstein som dannet havbunnen i juratiden. For 50 millioner år siden trakk havet seg tilbake. Siden kalkstein løser seg opp i vann, forsvinner regnvann ned i sprekker og danner underjordiske elver som renner gjennom store grottesystemer før de kommer opp av bakken. Det er nesten ingen elver, innsjøer eller andre former for overflatevann i Schwabisk Alb.
Regn og andre værsituasjoner løser sakte, men sikkert opp hele fjellkjeden. Hvert år blir den omtrent 5 cm kortere. For noen millioner år siden strakk kjeden seg helt til det som i dag er Stuttgart. Enkelte steder var kalksteinen mer robust og det utviklet seg derfor små fjell i fjellkjeden. Flere steder finnes grotter, og mange av disse er populære turiststeder. Det er flere typer grotter, fra tørre dryppsteinshuler til grotter det er mulig å komme inn i med båt. Enkelte steder der vannet kommer ut igjen av fjellet finnes flotte utspring, som for eksempel Blautopf, en kilde til en av sideelvene til Donau. På grunn av den porøse kalksteinen forsvinner nesten Donau nær Immendingen (i 1911, 1921, 1928 og 1943 forsvant den helt), og dukker opp et par kilometer lenger nede. Det meste av vannet som forsvinner fra Donau dukker opp igjen nær Aachtopf, som er en kilde til en sideelv til Rhinen.
Landskap
Området er stort sett åslendt, og i øst stort sett flatt. Åsene er ofte dekket av små skoger med små sletter og små landsbyer innimellom.
Byer
Schwäbische Alb er ikke særlig tett befolket (sammenlignet med andre områder i Tyskland). Flere storbyer ligger nær området, og disse regnes i noen tilfeller som en del av det.
Den fantastiske historien om Benjamin Button
Den fantastiske historien om Benjamin Button (originaltittel: The Curious Case of Benjamin Button) er en amerikansk film fra 2008 regissert av David Fincher med Brad Pitt og Cate Blanchett i hovedrollene. Filmen er basert på F. Scott Fitzgeralds novelle fra 1920-tallet om en mann som blir født når han er i 80-årene og aldres baklengs. Filmen hadde premiere i USA 25. desember 2008. Den hadde norsk premiere 6. februar 2009.
Sammendrag
Om kvelden 11. november 1918 blir en liten gutt født, med utseende og sykdommer som en eldre mann. Babyens mor, Caroline, dør under barnets fødsel. Barnets far, Thomas Button, legger igjen det lille barnet ved et sykehjem. Queenie og Mr. Tizzy Weathers finner babyen. Queenie bestemmer seg for å oppdra barnet som sin egen, og gir ham navnet Benjamin. Benjamin lærer seg å gå i 1925, og deretter bruker han krykker i stedet for rullestol. På høsttakkefest 1930 møter Benjamin den syv år gamle Daisy, hvis bestemor bor ved sykehjemmet. Han og Daisy blir snart gode venner. Senere begynner Benjamin å arbeide ved en slepebåt under kaptein Mike Clark. Benjamin møter også Thomas Button, som ikke røper at han er Benjamin's virkelige far. Høsten 1936 reiser Benjamin fra New Orleans for å finne seg en fast jobb. Daisy begynner å danse, og får jobb i New York City under koreograf George Balanchine. I 1941 er Benjamin i Murmansk, hvor han innleder en affære med Elizabeth Abbott, kone til den britiske handelsministeren. I desember blir Pearl Harbor angrepet av Japan, og USA går aktivt inn i andre verdenskrig.
Mike Clark og slepebåten finner de en senket amerikansk båt, og likene til flere amerikanere. En tysk ubåt kommer til overflaten, og Mike styrer slepebåten i full fart mot den. Tyskerne skyter mot slepebåten, og dreper det meste av mannskapet - inkludert Mike. Båten kjører inn i ubåten, og får ubåten til å eksplodere. Begge fartøyene blir fullstendig ødelagt. Benjamin og en annen besetningsmann reddes av et amerikanske marineskip dagen etter. I mai 1945 vender Benjamin tilbake til New Orleans, og gjenforenes med Queenie. Han får vite at Mr. Tizzy døde for en stund siden. Noen uker senere gjenforenes han med Daisy, de spiser middag sammen. Benjamin gjenforenes senere med den dødssyke faren Thomas, som avslører at han er Benjamins far. Han gir Benjamin hans bedrift som produserer knapper, og hans eiendom. I 1947 reiser Benjamin til New York for å møte Daisy, men han reiser igjen når han oppdager at Daisy har forelsket seg i noen andre.
I 1954 avsluttes Daisyss danse-karriere når beinet hennes blir ødelagt i en bil-ulykke i Paris. I 1962 vender Daisy tilbake til New Orleans og gjenforenes med Benjamin. Nå i ganske lik fysisk alder forelsker de seg, og drar på seiling sammen. Når de kommer tilbake får de vite at Queenie er død, og de flytter inn sammen. I 1967 forteller Daisy, som har åpnet hennes eget ballett-studio, at hun er gravid. Hun får en jente, Caroline, våren 1968. Benjamin tror ikke han kan være en ordentlig far for datteren sin på grunn av hans omvendte aldringsprosess. Han selger eiendelene sine, overlater inntektene sine til Daisy og Caroline. Han reiser alene sin vei i løpet av 1970-årene. Benjamin kommer tilbake til Daisy i 1980. Daisy har giftet seg, og introduserer ham til sin nye ektemannen. Daisy innrømmer at Benjamin hadde rett i å forlate dem. Hun besøker senere Benjamin på hotellet hans, hvor de igjen deler sin lidenskap for hverandre.
I 1990 blir Daisy kontaktet av en sosionom som har funnet Benjamin, nå er han fysisk ett barn. Han ble brakt til et sykehus i dårlig fysisk tilstand, og de fant navnet hennes i dagboken hans. Sosialarbeiderne sier at Benjamin viser tidlige tegn på demens. Daisy flytter inn i sykehjemmet i 1997, og hun pleier Benjamin resten av livet hans. Daisy sier at den gamle klokken til Mr. Gateau ble byttet ut i 2002, med en digital klokke som gikk vanlig fremover. Våren 2003 dør Benjamin i Daisys armer, fysisk et spedbarn, men egentlig 84 år gammel. Etter å ha avslørt den sanne historien om Carolines far for henne, dør Daisy i det orkanen Katrina nærmer seg området. Filmen avsluttes med alarmer som begynner å ule i det orkanen Katrina oversvømmer et rom hvor Mr. Gateaus klokke står - som fremdeles tikker bakover.
Hyperion
Hyperion har flere betydninger:
Tony Gatlif
Tony Gatlif (født Michel Dahmani den 10. september 1948 i Alger i Algerie) er en fransk filmregissør som også har jobbet som manusforfatter, skuespiller og produsent.
Gatlifs far var kabyl, moren var roma. Begge kulturer gjorde sterkt inntrykk på ham og inspirerte en rekke av hans filmer.
Han flyttet til Frankrike i 1960 under den algeriske frigjøringskrigen. Gatlif hadde roller i en rekke teaterproduksjoner før han i 1975 regisserte sin første spillefilm La Tête en ruine (1975). Fire år senere kom La Terre au ventre (1978), en fortelling om den algeriske frigjøringskrigen.
Siden Corre, gitano fra 1981 har Gatlifs filmer omhandlet romfolket.
Exils (2004) vant prisen for beste regi i Cannes. Hans seneste film, Transylvania, hadde premiere i Cannes i 2006.
Gatlif ble i 2015 utnevnt til ridder av Æreslegionen.
The Man and the Woman
The Man and the Woman er en amerikansk stum kort dramafilm fra 1908, regissert av D. W. Griffith.
Handling
John og Tom Wilkins er to brødre, men er også veldig forskjellige. John er edel og rettskaffen kar. Men Tom er langt mer vill, hensynsløs og skruppelløs. Faren deres var for lengst død, og moren deres er blind.
De nærmeste naboene til Wilkins-familien var bonden Tobias og hans kone, samt deres datter, Gladys. Tom og Gladys vokste opp sammen. De var gode venner som barn, og blir forelsket etter hvert som de blir eldre. Men det nære forholdet deres er ikke uten problemer.
Henry Rosling
Henry Rosling (født 1828, død 1911) var en engelsk fotograf. Rosling besøkte Norge flere ganger i 1860- og 70-årene. Han kom både som turist og handelsreisende, og brukte tittelen "Patent Stone Manufacturer". Han var svoger til den renommerte fotografen Francis Frith og det ble trolig Roslings oppgave å fotografere norske landskaper for Friths arkiver. Henry Rosling var en meget habil fotograf og er representert blant annet ved Museum of Modern Art.
Hundens hud
Hundens hud danner en beskyttende barriere som forhindrer uttørking og beskytter mot mekaniske skader, temperaturendringer, bakterier, kjemikalier og lignende utenfra. I huden finner man svettekjertler, hårsekker med hårdannelse og talgkjertler, men i motsetning til mennesket, svetter ikke hunden gjennom huden. Svettekjertlene er derfor svært små hos hundefamilien.
Hud (lat. cutis) består av hudvev i form av overhud (epidermis) og underhud (dermis), som inneholder fire cellelag som hviler på en basalmembran (et basalt lag der det foregår celledeling) som skiller overhuden fra underhuden. Epidermis produserer forhornete celler som danner et beskyttende lag. Underhuden hos hunder består de fleste steder av svært løst bindevev, noe man kan erfare ved å dra den i nakkeskinnet, der huden er svært tøyelig. Andre steder er det mindre underhud, som gjør huden mindre tøyelig, eksempelvis på hodet og halen. Hos overvektige hunder blir underhuden erstattet av et fettlag, unntatt på de stedene der det finnes svært lite underhud.
Reagan County
Reagan County er et fylke i den amerikanske delstaten Texas. Det ligger i de sentrale delene av delstaten. Det grenser mot Glasscock County i nord, Sterling County i nordøst, Tom Green County og Irion County i øst, Crockett County i sør og mot Upton County i vest.
Reagan Countys totale areal er 3 046 km² hvorav 2 km² er vann. I 2000 hadde fylket 3 326 innbyggere og administrasjonssenteret ligger i byen Big Lake. Fylket har fått sitt navn etter senator John Henninger Reagan.
Klangfarge
Klangfarge er et begrep benyttet innen psykoakustikk og musikk for å skildre den subjektive opplevelsen av lyden til individuelle instrument, eller et orkester. Klangfarge er et noe diffust begrep som ikke kan skildres like presist som tone og lydtrykk. Klangfargen til et instrument kan skildres som myk, hard, rik, ullen, åpen, keisam, lys, mørk, skingrende, gjennomsiktig, dyster, fargeløs og så videre.
Geostibini
Geostibini er en gruppe (stamme) av biller som hører til familien kortvinger.
Utseende
Disse billene er ganske små (gjerne 3–5 mm), slanke og gjerne lyst brunlige på farge. Disse artene har gjerne en gasnke spinkel kroppsbygning. Hodet er mer eller mindre rundt med små fasettøyne, antennene, som sitter festet mellom fasettøynene, er vanligvis ganske lange og ofte fortykkede mot spissen. Kroppen er oftest tett og fint punktert og fint hårete, beina er slanke. Mange av artene ligner hverandre sterkt og man må ofte dissekere ut kjønnsorganene for å bestemme dem.
Levevis
Gruppen lever gjerne på bakken mellom løvstrø og annet råtnende plantemateriale. De er rovdyr.
Systematisk inndeling
Inntil nylig ble disse slektene gjerne plassert i Athetini.
Espen Røe
Espen Røe (født 26. juli 1993) er en norsk skihopper som representerer Tolga Idrettslag og Trønderhopp.
Røe har flere topp 10-plasseringer i Kontinentalcupen med en 5.-plass i Rena den 12. desember 2015 som den beste.
Han har deltatt i Junior-VM to ganger og hans beste individuelle plassering er en 8.-plass fra Junior-VM 2011 i Otepää, hvor han to dager senere tok bronse i lagkonkurransen med Mats Berggaard, Anders Fannemel og Sigmund Hagehaugen på laget.
Røe var også på det historiske laget som tok Norges første, og hittil eneste, gullmedalje i lagkonkurransen året etter under Junior-VM 2012 i Erzurum. De andre hopperne på gullaget var Mats Berggaard, Simen Key Grimsrud og Phillip Sjøen.
Han var klar for å debutere i verdenscupen 5. desember 2015, men ble sammen med Joachim Ødegaard Bjøreng, Halvor Egner Granerud og Joachim Hauer diskvalifisert etter dresskontroll.
Thomas Seymour, 1. baron Seymour av Sudeley
'''Thomas Seymour, 1. baron Seymour av Sudeley''' (født ca. 1508, død 20. mars 1549), var en engelsk adelsmann og en maktfaktor under regimet til kong Henrik VIII av England, spesielt da hans søster Jane Seymour ble dronning av England.
Familiens maktkamp
Thomas Seymour var sønn av John Seymour og Margaret Wentworth. Foreldrene hadde åtte overlevende barn hvor den eldste sønnen var Edward Seymour, 1. hertug av Somerset, og Thomas var den andre. Hans eldre søster Jane Seymour ble dronning av England som kong Henrik VIIIs tredje hustru.
Thomas tilbrakte barndommen i Wulfhall utenfor Savernake Forest i Wiltshire. Historikeren David Starkey har fortalt at Thomas var «en høy, velbygget og med et imponerende skjegg og rødlig hår, uimotståelig for kvinner». En prominent hoffmann, Nicholas Throckmorton, beskrev Thomas som hard, klok og liberal… modig, moteriktig, staut, velklingende, men noe tom som person.
Seymour-familiens makt og innflytelse vokste i løpet av Henrik VIIIs ekteskap med Anne Boleyn. John Seymour hadde maktet å skaffe en posisjon for sin datter Jane som hoffdame, og da Anne Boleyn mislykket i å framskaffe en sønn ga det de to Seymour-brødrene en sjanse til å dytte deres søster Jane i kongens retning. Kong Henrik VIII giftet seg med Jane kun 11 dager etter at Anne Boleyn var blitt henrettet i mai 1536. Det var dog broren Edward som mottok de største fordelene av søsterens ekteskap med kongen. Historikerne har spekulert på om dette var årsaken til at det gode forholdet mellom brødrene begynte å falme. Til tross for at han ble forfremmet til Lord High Admiral, men hans sjalusi overfor broren gikk øyensynlig ikke over
Catherine Parr
I 1543 døde John Nevill, 3. baron Latymer, og etterlot seg den rike enken Catherine Parr. En hengivenhet vokste mellom Catherine og Thomas, men til all ulykke for ham ble også kong Henrik VIII interessert i enken og senere giftet seg med henne, tilsynelatende imponert av hennes intelligens og verdighet. Irritert over Thomas' fortsatte oppmerksomhet overfor Catherine fikk kongen til sende ham av sted på en diplomatisk reise til Nederland.
Henrik VIII døde i januar 1547 og etterlot seg Catherine som en av de rikeste kvinner i England. Thomas hadde blitt gjort til øverste general for ordinansen i 1544 og til Lord Warden i 1545. Han kom tilbake til hoffet noen få måneder før kongens død og ble vitne til at hans bror ble forfremmet til Lord Protector av England, noe som innebar at han var kongerikets reelle hersker. Seymour-brødrene var onkler til Henrik VIIIs unge sønn og arving, den framtidige Edvard VI av England. Som en del av en muntlig avtale ikke nevnt i kongens testamente ble Thomas gitt tittelen baron Seymour av Sudeley, men hans egen ambisjon var å erstatte sin bror som Lord Protector.
Selv Thomas Seymours navn har blitt knyttet til Mary Howard, hertuginne av Richmond, datter av Thomas Howard, 3. hertug av Norfolk, var han fortsatt ugift da kongen døde. Det er mulig at Thomas hadde som utsikt å enten gifte seg med prinsesse Maria eller prinsesse Elisabeth, men uansett hva som var tilfellet ble ingen av delene noe av. Derimot giftet han seg med Catherine i all hemmelighet sent i april 1547. Mange mente at ekteskapet ble inngått altfor tidlig etter kongens død. Anne Stanhope, den stolte hustruen til broren Edward Seymour, mislikte sterkt både Catherine og Thomas og begynte å snu hoffets mening om dem. Et eksempel på hennes hat for paret har vært å vise til at hun hadde beholdt dronningens juveler, hvilket rettmessig tilhørte Catherine. Mange så på ekteskapet mellom Catherine og Thomas som et eksempel på hans maktambisjoner.
Begjærte prinsessen
Prinsesse Elisabeth, den senere Elisabeth I av England, var Catherines myndling og etter farens død flyttet hun til sin stemor i Chelsea. Således hadde Thomas formynderskapet over Elisabeth, foruten også over Jane Grey.
Tilsynelatende begynte Thomas å gjøre tilnærmelser til Eliasabeth, blant annet ved å komme inn til hennes rom og således begynte det å gå rykter om ham og prinsessen. Kuriøst nok gjorde Catherine lite for å skåne prinsessens rykte, eksempelvis ved å sende henne vekk. Da hun døde i barsel i august 1548 fornyet Thomas sin interesse for den unge prinsessen.
Han begynte å bestikke en mann ved navn John Fowler, en av kong Edvard VI av Englands nærmeste tjenere, og denne fortalte Thomas at kongen stadig klagde over mangelen på lommepenger som han fikk. Thomas smuglet da penger til kongen mens han samtidig begynte offentlig å klage på brorens administrative evner. Som Lord High Admiral kunne han kontrollere Englands marineflåte og ganske åpent forhørte han seg om støtte i tilfelle et kupp. Finansieringen av et potensielt statskupp ble planlagt ved å bestikke viseskatteministeren av Bristol Mint, William Sharington. Denne hadde begynte å trikse med regnskapet og holdt overskuddet tilbake, noe Thomas fant ut og begynte presset ham.
Thomas' undergang
En eller annen informerte rådet om Thomas’ aktiviteter og på slutten av 1548 var hans planer kjent av de fleste. Bristol Mint ble etterforsket og Sharington la alle kortene på bordet. Edward Seymour forsøkte å få sin bror benådet for et råd hvor Thomas kunne forklare sine motiver. Thomas møtte ikke opp og utviklet isteden en plan for å kidnappe den unge kongen.
Om natten til den 16. januar brøt Thomas seg inn i kongens leilighet i Hampton Court Palace. Han kom seg inn i den private hagen og vekket en av kongens hunder. Vokterne kom til og arresterte Thomas og han ble sendt til Tower of London. Den 18. januar sendte rådet agenter for å spørre ut alle rundt Thomas, blant annet prinsesse Elisabeth.
Den 22. februar anklaget rådet ham offisielt for 33 tiltaler for forræderi. Edward Seymour nektet å signere ordren om henrettelse slik at rådet, ledet av John Dudley, 1. jarl av Warwick, gikk til Edvard VI for kongens signatur. Den 20. mars ble Thomas Seymour henrettet på Tower Hill, og etter sigende døde han «farlig irriterende og forskrekkelig».
Le Portrait mystérieux
Le Portrait mystérieux er en fransk stumfilm fra 1899, regissert av Georges Méliès.
Handling
En tryllekunstner viser frem en tom bilderamme mot et bakteppe på scenen, inkludert plakater på veggen. Han ruller ut dette bakteppet for å avsløre et annet teppe. Han plasserer også et nøytralt lerret, og en krakk inne i bilderammen.
Med en gest får magikeren sitt eget bilde sakt i fokus inni denne rammen, og bildet våkner umiddelbart til live. Magikeren og bildet hans kan føre en samtale før bildet blekner ut av fokus igjen - og snart forsvinner fullstendig.
Thomas Seymour, 1. baron Seymour av Sudeley
Thomas' undergang
Det har usant blitt påstått at da prinsesse Elisabeth hørte om Thomas Seymours henrettelse skal hun ha sagt: «I dag døde en mann med stor humor og dårlig dømmekraft». Etter å ha blitt nesten forført av Thomas Seymour skal Elisabeth ha lært å bli svært forsiktig i sin omgang med menn.
Broren Edward Seymour, 1. hertug av Somerset, ble også dratt med i dragsuget ved brorens undergang. Hans posisjon ble overtatt av John Dudley, 1. jarl av Warwick, senere også 1. hertug av Northumberland, og hans eiendommer ble konfiskert av kronen, og han ble selv henrettet for høyforræderi ved Tower Hill den 22. januar 1552.
Giovanni Capurro
Giovanni Capurro (født 5. februar i Napoli, Italia 1859, død 18. januar 1920 i Mexico by) var en italiensk poet,
Sammen med sangeren Eduardo di Capua skrev Capurro sangen «O sole mio».
Vingelen kirke- og skolemuseum
Vingelen kirke- og skolemuseum er et museum nær kirken i Vingelen i Tolga i nordre Østerdalen i Innlandet fylke. Museet er fra 1980-tallet, og er bygd opp rundt gjenstander fra bygdas gammelkirke (1653–1882) og gamle Vingelen skole (1840–1958). Ei gammel østerdalsstue fra 1697, Eggenstua, er fortsatt i bruk som samlingssted for ymse kulturell virksomhet, opplesning og visekvelder.
Magellanpingvin
Magellanpingvin (Spheniscus magellanicus) er en flygeudyktig sjøfugl i slekten Spheniscus (båndpingviner) og tilhører pingvinfamilien.
Beskrivelse
Magellanpingvinen er oppkalt etter Magellanstredet, der disse fuglene først ble oppdaget og fortsatt lever. Stredet er oppkalt etter Ferdinand Magellan, som oppdaget det i 1520.
Magellanpingvinen er en middels stor pingvinart. Den er sort på oversiden og hvit på undersiden, men den gir er mørkere inntrykk enn hva kappingvin og humboldtpingvin gjør.
Arten karakteriseres av et sort bånd som løper som en omvendt U i det hvite fra over brystet og nedover sidene, på undersiden av vingene. Hodet er sort med en bånd av hvitt som går tvers over halen og i bue opp i bakkant av hodet og over øynene, der det ender opp i roten av overnebbet.
Arten blir cirka 61–76 cm høy og veier typisk omkring 2,7–6,5 kg. Hannen blir noe større enn hunnen. Vekten varierer med årstiden for begge kjønnene.
Nils Petter Molvær
Nils Petter Molvær (født 18. september 1960 i Langevåg på Sula) er en norsk jazztrompetist, komponist og produsent. Han betraktes som en pionér i å kombinere jazz og elektronisk musikk. Han har mottatt en rekke priser, blant annet fire Spellemannpriser som soloartist og tre som medlem av bandet Masqualero.
Magellanpingvin
Utbredelse, habitat og bestand
Magellanpingvinen hekker langs kysten av Argentina, Brasil, Chile, Falklandsøyene og Uruguay. Tidvis er den også å finne som gjest i Antarktika, de sørlige øyene utenfor Australia og New Zealand og på Sør-Georgia og Sør-Sandwichøyene.
Nils Petter Molvær
Molvær vokste opp i Sula på Sunnmøre og ble kjent med musikk i tidlig alder gjennom faren, jazzmusikeren Jens Arne Molvær. I 1979 begynte han å studere ved Trondheim musikkonservatorium, og fra 1982 ble han medlem av bandet Masqualero, sammen med den jevnaldrende saksofonisten Tore Brunborg og den mer rutinerte komp-seksjonen bestående av Jon Balke, Arild Andersen og Jon Christensen. Bandet eksisterte i ti år, ga ut fire album og vant tre Spellemannpriser.
Både gjennom Masqualero, som produserte fire album på 80-tallet, og andre prosjekter som Oslo 13 utviklet Molvær gradvis sin interesse for elektroniske virkemidler i jazzmusikken. Som etterspurt solist både i Norge og utlandet ble han i 1996 tildelt Kongsberg Jazzfestivals første musikerpris. Bestillingsverket Labyrinter, til Vossajazz året etter, regnes gjerne som det første eksempelet på at Molværs særegne uttrykk hadde slått ut i full blomst.
I 1997 debuterte Molvær som soloartist på plate, med albumet Khmer for den tyske kvalitetslabelen ECM. Platen var blant de første vellykkede eksperimentene med å kombinere jazz med samplere og lydbehandlere, breakbeats, ambient og house. Med et salg på over 200,000 eksemplarer ble Molvær umiddelbart en ettertraktet konsertattraksjon i hele Europa. For albumet fikk han Spellemannprisen 1997 i åpen klasse og året etter fikk han Gammleng-prisen i klassen jazz.
Senere har han fulgt opp med en rekke plater i samme ånd. Han fikk Spellemannprisen 2000 i åpen klasse for Solid Ether og Buddyprisen i 2003. For albumet ER fra 2005 fikk han enda en Spellemann i åpen klasse. I 2010 ble han tildelt Edvardprisen i åpen klasse for albumet Hamada og i 2016 fikk han Spellemannprisen i klassen jazz for Buoyancy. Sammen med Peter Brötzmann vant han den europeiske filmprisen 2021 i klassen beste originalmusikk for musikken til den østerrikske filmen Great Freedom.
Magellanpingvin
Utbredelse, habitat og bestand
Totalbestanden har en negativ tendens og arten står oppført som nær truet på IUCNs rødliste.
Nils Petter Molvær
Diskografi
Der konteksten er angitt har Molvær medvirket og er ikke selv bandlederen.
Magellanpingvin
Atferd
Arten bygger enkle reder av det fuglene klarer å skrape sammen av byggematerialer. Redene bygges gjerne i ly av noe vegetasjon eller der det er mulig å grave ut en gang i grunnen. Hulgangene kan være opp mot en meter lange og ender opp i et lite, rundt kammer.
Hunnen legger to egg som begge bytter på om å ruge. Mens den en ruger jakter den andre på mat i sjøen. Magellanpingvinen er kjent for å ferdes langt for å komme til jaktområdene. I så måte har enkeltindivider blitt observert opp mot 600 km fra hekkeplassen. Mot slutten av inkubasjonstiden, som gjerne varer i 39&ndash42 dager, blir rugeskiftene kortere.